ཧར་ལིན་གྱི་བོད་ཅེས་པའི་དཔར་མ་དང་པོ་དེ་༢༠༠༩ལོའི་ཟླ་གསུམ་པའི་ཚེས་༡ནས་༧བར་དུ་བྱུང་བ་ཞིག་ཡིན་ལ།མེའུ་ཟིལ་གློག་བརྙན་ཁང་དང་ཁམས་གློག་བརྙན་ལས་གཞི།མ་གཅིག་ཚོགས་པ།ཁི་ལོམ་བྷི་ཡ་སློབ་ཆེན་གྱི་ཝེ་དྷི་ཧེ་སྦྲིའི་ཤར་ཨེ་ཤ་ཡའི་ཞིབ་འཇུག་ལྟེ་གནས་དེང་རབས་བོད་ཀྱི་ཞིབ་འཇུག་ལས་གཞིའི་དབུ་འཛིན་པ་རོ་བྷེ་བྷར་ནེའུ་ཐི་བཅས་ནས་གཙོ་སྒྲུབ་བྱས་པ་ཡིན།གློག་བརྙན་༡༥ཐམ་པ་བརྒྱུད་སྦྲེལ་འགྲེམ་སྟོན་བྱས།དེའི་ཁྲོད་དུ་དཀོན་ཞིང་དར་ཁྱབ་ཆུང་བའི་བརྩམས་ཆོས་དང་།སྙན་ངག་གྱེར་འདོན།རོལ་མོའི་འཁྲབ་སྟོན།ལྷན་ཚོགས་བགྲོ་གླེང་།སྣེ་ལེན་བཅས་ཀྱང་འདུས་ཡོད།གློག་བརྙན་སྟོན་པ་ཙམ་མ་ཟད།ད་དུང་བོད་དེང་རབས་ཀྱི་རི་མོའི་སྒྱུ་རྩལ་པ་མང་པོ་ཞིག་གདན་དྲངས་ནས་རི་མོའམ་ཚོན་བྲིས་འགྲེམ་སྟོན་བྱས།